Il-Prim Ministru u Mexxej Laburista Robert Abela stqarr li l-baġit li se jkun ippreżentat għada se jkun wieħed realistiku ta' Gvern maqgħud u wieħd li dwaru saret konsultazzjoni wiesgħa. Meta kien qed jitkellem f'intervent telefoniku fuq l-istazzjon tal-Partit Laburista One Radio, Abeal qal li l-baġit ġie msawwar ilbieraħ f'laqgħa twil tal-kabinett u grupp parlamentari li kienet waħda pożittiva "ta' tim maqgħud li jiġbor il-ħsibijiet flimkien biex ifassal politika li ttejjeb ħajjet in-nies". "Nazzarda ngħid li dan kien wieħed mill-iktar baġits li saret konsultazzjoni għalih, fejn rajna li nitkellmu ma' interessi diversi li dejjem jippreżentaw dak li jasħbu huma li għandu bżonn il-pajjiż u mhux l-inqas is-settur tagħhom. "Hu tant sabiħ li tisma' tiddiskuti u d-dover tagħna hu li ngħarblu u fl-aħħar mill-aħħar niddeciedu," nsista Abela. Il-Prim Ministru qal li "dan is-sabiħ li tkun fil-politika li tagħmel differenza għall-anzjani, iż-żgħażagħ, il-pensjonanti , fejn l-għanijiet ikunu l-ġid li trid toħloq għal lum u l-ġenerazzjonijiet ta' għada għax id-diskussjoni tkun fuq l-ideat, il-futur u hemm ikollok l-armonija fit-tim". Mill-banda l-oħra l-Prim Ministru qal li l-poplu ma jistax jieħu r-riskju li jafda l-futur tiegħu lil min lanqas kapċi jgħaqqad it-tim li suppost jaħdem bih. Dan qalu f'referenza għal li ġara lbieraħ fejn il–Partit Nazzjonalista tilef il-maġġoranza f'żewġ reġjuni b'mod partikulari f'Għawdex fejn Dr Samuel Azzopardi reġa' ġie elett bħala l-President ta' Reġjun Għawdex fl-Assoċjazzjoni tal-Kunsilli Lokali, din id-darba bħala independenti. Il-Prim Ministru spjega wkoll kif meta faqqgħet il-pandemija, il-previżjonijiet kienu tal-biża iżda meta tara kif mhux biss dan il-gvern ikkontrolla u waqqaf l-agħar milli jsir, iżda wkoll naqqas il-faqar u l-esklużjoni soċjali f'sena ta' pandemija tifhem kemm il-politika ta' dan il-gvern hi waħda li tagħmel sens u bbażata fuq il-ħtiġijiet tan-nies. Hu stqarr li l-Gvern ibiddel il-prioritajiet tiegħu skont il-ħtieġa tan-nies u nsist li l-lista ta' stennija għal housing soċjali hi terz ta' dik li kienet fl-2012, waqt li 30,000 saru sidien ta' darhom. .td_uid_3_6162ba56170a6_rand.td-a-rec-img{text-align:left}.td_uid_3_6162ba56170a6_rand.td-a-rec-img img{margin:0 auto 0 0}